Ernests Gulbis (tenisists)

Ernests Gulbis (dzimis  Rīgā) ir latviešu tenisists, uzņēmējs un sporta funkcionārs. Augstāko vietu ATP rangā (10.) viņš sasniedza 2014. gada jūnijā, kas ir augstākā vieta, kādu ATP rangā ieņēmuši Latvijas tenisisti. Pirmo uzvaru ATP turnīrā E. Gulbis izcīnīja 2010. gadā Delribīčā, finālā pārspējot Ivo Karloviču. Labākie sasniegumi Grand Slam turnīros ir pusfināls 2014. gada un ceturtdaļfināls 2008. gada Francijas atklātajā čempionātā. E. Gulbja pēdējais treneris bija Pjotrs Ņečajevs, iepriekš trenējies pie Kevina D'Arsī, Lerija Stefanki un Gintera Bresnika.

No 2022. gada septembra līdz 2025. gada augustam E. Gulbis bija Latvijas Tenisa savienības prezidents. Lai gan oficiāli par karjeras noslēgšanu tenisists nav paziņojis, faktiski turnīros viņš vairs nepiedalās. Nodarbojas ar iecerētās Tenisa akadēmijas izveidi.

 Dzīvesgājums 
Dzimis uzņēmēja Aināra Gulbja un aktrises Milenas Gulbes ģimenē.Nevaldāms kalkulatoriņš, Anda Burve-Rozīte, raksts SestDienā (15.06.2008), informācija iegūta 08.07.2008 E. Gulbim ir brālis un trīs māsas — vecāka māsa Elīna, kas studē tiesību zinātni Lielbritānijā, jaunākas pusmāsas Laura un Monika, abas spēlē tenisu, un pusbrālis Kristaps, kurš arī agrāk nodarbojās ar tenisu, vēlāk mācījās skolā ASV. 
E. Gulbis sāka spēlēt tenisu 5 gadu vecumā, kad vecmamma viņu aizveda uz tenisa kortu.

2009. gada aprīlī viņš noslēdza savu pirmo reklāmas līgumu ar sporta apģērbu ražotāju "Adidas".Ernests Gulbis — Adidas reklāmas seja  

2017. gada novembrī E. Gulbis apprecējās ar gruzīnu izcelsmes modeli Tamāru Kopalejšvili (pēc kāzām Tamāra Gulbis).Tenisists Ernests Gulbis apprecējies ar krievu modeli  kasjauns.lv

 Tenisa karjera 
2006. gada oktobrī viņš ar speciālu ielūgumu piedalījās ATP turnīrā Sanktpēterburgā, kur pusfinālā zaudēja Mario Ančičam, tas uzskatāms par veiksmīgāko turnīru E. Gulbja karjerā līdz iekļūšanai ATP ranga pirmajā simtniekā.

 2007. gads 
E. Gulbis iekļuva 2007. gada Sidnejas ATP turnīra pamatsacensībās, taču izstājās pirmajā kārtā, zaudējot Markam Bagdatim no Kipras.

2007. gada maijā kā pirmais Latvijas tenisists E. Gulbis debitēja Grand Slam turnīra pamatsacensībās, Francijas atklātā čempionāta pirmajā kārtā apspēlējot 2004. gada pusfinālistu britu Timu Henmenu. Otrajā kārtā viņam pretī stājās spānis Alberts Montaņjess, kurš izrādījās spēcīgāks. 2007. gada jūnijā E. Gulbis piedalījās savā otrajā Grand Slam turnīrā Vimbldonas čempionātā. Pirmajā kārtā pret M. Bagdati E. Gulbis uzvarēja pirmo setu 6-3, bet nākamajos piedzīvoja zaudējumus un izstājās no turnīra.

ASV atklātajā čempionātā E. Gulbim izdevās pārspēt līdz tam spēcīgāko pretinieku pēc ranga, kad trešajā kārtā viņš pārliecinoši uzvarēja astoto pasaules raketi Tomiju Robredo. Nākamajā kārtā E. Gulbis zaudēja citam spānim Karlosam Moijam.

 2008. gads 
2008. gadā E. Gulbis aizvadīja savu pirmo Austrālijas atklātā čempionāta turnīru. Pirmajā kārtā viņš zaudēja Maratam Safinam ar 0-6, 4-6, 6—7. Viņš piedalījās arī Francijas atklātajā čempionātā, kur, pārspējot Simonu Groilu, Džeimsu Bleiku, Nikolasu Lapenti un Mihaēlu Lordā nokļuva ceturtdaļfinālā, kur zaudēja ar trešo numuru izsētajam Novakam Džokovičam ar 5-7, 6(3)-7, 5—7.
2008. gada Vimbldonās turnīrā E. Gulbis tika līdz otrajai kārtai, kur četros setos zaudēja ar otro numuru izliktajam Rafaelam Nadalam, kurš vēlāk kļuva par Vimbldonas čempionu.

E. Gulbis sasniedza Sinsinati ATP Masters turnīra ceturtdaļfinālu, bet Pekinas Olimpisko spēļu pirmajā kārtā divos setos atzina krieva Nikolaja Davidenko pārākumu.

 2010. gads 
 E. Gulbis izcīnīja karjeras pirmo ATP turnīru vienspēļu titulu. Delribīčas ATP World Tour 250 finālā Latvijas pirmā rakete ar rezultātu 6-2, 6—3 pieveica ar otro numuru izlikto Horvātijas tenisistu Ivo Karloviču. Par uzvaru turnīrā viņš nopelnīja 250 ranga punktus, 75 700 ASV dolāru lielu naudas prēmiju un Porsche automašīnu.Gulbis izcīna karjeras pirmo ATP vienspēļu titulu , tvnet.lv, 

2010. gada aprīlī E. Gulbis pirmo reizi karjerā uzvarēja pasaules pirmo raketi Rodžeru Federeru.Gulbim lielākā uzvara karjerā — pārspēts Federers! 

 2011. gads 
2011. gada janvārī viņš aizvadīja spēli pret pasaules ranga līderi Rafaelu Nadalu. Dohas World Tour 250 turnīra ceturtdaļfinālā 6. janvārī viņš zaudēja ar 6-7(3), 3-6. Vēlāk viņš startēja Sidnejas ATP turnīrā, kur iekļuva turnīra pusfinālā.  publicētajā ATP rangā E. Gulbis sasniedza savu augstāko pozīciju — 23. vietu. 2011. gada Austrālijas atklātajā čempionātā viņš zaudēja pirmajā kārtā vācietim Benjaminam Bekeram ar 6:7(5), 2:6, 4:6. Februārī E. Gulbis pakāpās vēl augstāk ATP rangā, sasniedzot jaunu rekordu — 21. pozīciju.

2011. gada jūlijā viņš izcīnīja savu otro ATP titulu Farmers Classic turnīrā Losandželosā. Finālā latvietis uzvarēja Mārdiju Fišu ar 5:7, 6:4, 6:4. Tas bija viņa otrais ATP sērijas turnīra fināls karjerā. Pēc uzvaras turnīrā viņš ATP tūres rangā pakāpās no 84. uz 55. vietu.

 2012. gads 
2012. gada sezona E. Gulbim bija kopumā neveiksmīga, tika gūtas vien nedaudzas uzvaras, no kurām būtiskākā bija uzvara smagā cīņā Vimbldonas turnīra pirmajā kārtā (7—6, 7—6, 7—6) pār čehu Tomāšu Berdihu, kas tobrīd ieņēma 7. vietu pasaules rangā. Gadu E. Gulbis noslēdza 136. vietā ATP rangā.Gulbis ATP rangā saglabā 136.pozīciju; Juškam neliels kāpums Diena.lv

 2013. gads 
2013. gada martā E. Gulbis guva trešo uzvaru ATP vienspēļu turnīros, otro reizi karjerā uzvarot Delribīčas turnīrā ASV. Uzvaru sēriju viņš turpināja ATP turnīrā Indianavelsā, kur 10. martā guva uzvaru pār Janko Tipsareviču (tobrīd pasaules 9. rakete). Septembrī E. Gulbis uzvarēja vēl vienā ATP turnīrā Sanktpēterburgā, finālā trijos setos uzvarot spāni Gilermo Garsiju-Lopesu. Pēc šī panākuma viņš atgriezās ATP ranga pirmajā trīsdesmitniekā.

 2014. gads 
Sezonas sākumā turnīrā Roterdamā E. Gulbim izdevās ceturtdaļfinālā uzvarēt Huanu Martinu del Potro, kurš tobrīd bija 4. vietā ATP rangā. Februārī E. Gulbis uzvarēja Marseļas ATP turnīrā, finālā ar 7—6, 6—4 pārspējot mājienieku Žo Vilfrīdu Congā (tobrīd pasaules 10. rakete), pirms tam pusfinālā uzveicot arī Rišāru Gaskē (tobrīd pasaules 9. rakete). Šī bija viņa piektā uzvara no piecām reizēm, kad E. Gulbis ir spēlējis šāda līmeņa turnīru finālos, un pēc tās viņš pacēlās uz līdz šim augstāko vietu ATP rangā — 18. Maija sākumā viņš sasniedza vēl augstāku pozīciju ATP rangā — 17. 2014. gada maijā uzvarēja Nicas ATP World Tour 250 sērijas turnīrā uz māla seguma.

 Karjeras noslēgums 
2022. gada septembrī E. Gulbis tika izraudzīts par Latvijas Tenisa savienības prezidentu (amatā nomainīja Juri Savicki), vēl turpinot, tomēr pamazām noslēdzot savu ilggadīgo spēlētāja karjeru. E. Gulbis bija Latvijas labākais tenisists vairāk nekā 15 gadu garumā, līdz 2023. gada jūnijā, pēc vairāku mēnešu nespēlēšanas turnīros, atdeva Latvijas pirmās raketes godu Robertam Štrombaham.

 Statistika 

 Panākumi Grand Slam turnīros 

|}

 ATP turnīru fināli 
+VienspēlesRezultātsNr.DatumsTurnīrsSegumsPretinieksRezultātsUzvara1. DelribīčaCietais segums Ivo Karlovičs6—2, 6—3Uzvara2. Farmers ClassicCietais segums Mārdijs Fišs5—7, 6—4, 6—4Uzvara3. Delribīča (2)Cietais segums Eduārs Rožē-Vaselins7—6(7—3), 6—3Uzvara4. SanktpēterburgaCietais segums Giljermo Garsija-Lopess3—6, 6—4, 6—0Uzvara5. MarseļaCietais segums (i) Žo Vilfrīds Conga 7—6(7—5), 6—4Uzvara6. NicaMāla segums Federiko Delboniss6—1, 7—6(7—5)

 Uzvaras pret Top 10 tenisistiem 
 Gads  2004  2005  2006  2007  2008  2009  2010  2011  2012  2013  2014 Uzvaras  0  0  0  1  2  1  2  1  1  3  5

#PretinieksTurnīrsSegumsRezultāts20071. Tomijs Robredo8ASV atklātais čempionātsCietais3R6—1, 6—3, 6—220082. Džeimss Bleiks8Francijas atklātais čempionātsMāls2R7—6(7—2), 3—6, 7—5, 6—33. Džeimss Bleiks8Sinsinati Masters, ASVCietais2R6—4, 1—6, 6—320094. Novaks Džokovičs3Brisbenas International, AustrālijaCietais1R6—4, 6—420105. Rodžers Federers1Romas Masters, ItālijaMāls2R2—6, 6—1, 7—56. Mihails Južnijs10Parīzes Masters, FrancijaCietais ()2R6—4, 3—0 20117. Mārdijs Fišs9Losandželosas Open, ASVCietaisF5—7, 6—4, 6—420128. Tomāšs Berdihs7Vimbldonas čempionāts, Apvienotā KaralisteZālājs1R7—6(7—5), 7—6(7—4), 7—6(7—4)20139. Janko Tipsarevičs9Indianavelsas Masters, ASVCietais2R6—2, 6—010. Žo Vilfrīds Congā8Vimbldonas čempionāts, Apvienotā KaralisteZālājs2R3—6, 6—3, 6—3, 11. Endijs Marijs2Kanādas Open, KanādaCietais3R6—4, 6—3201412. Huans Martins del Potro4Roterdamas Open, NīderlandeCietais (i)QF6—3, 6—413. Rišārs Gaskē9Marseļas Open 13, FrancijaCietais (i)SF6—3, 6—214. Žo Vilfrīds Congā10Marseļas Open 13, FrancijaCietais (i)F7—6(7—5), 6—415. Rodžers Federers4Francijas atklātais čempionātsMāls4R6—7(5—7), 7—6(7—3), 6—2, 4—6, 6—316. Tomāšs Berdihs6Francijas atklātais čempionātsMālsQF6—3, 6—2, 6—4

 Sabiedriskā darbība 
2022. gada septembrī, vēl turpinot aktīvas profesionāļa gaitas, ievēlēts par Latvijas Tenisa savienības prezidentu. 2025. gada augustā no amata atkāpies.

 Uzņēmējdarbība 
Līdz 2016. gadam, pirms uzņēmums tika pārdots kazino ķēdei "Olympic Casino Latvia", E. Gulbim piederēja 5% kapitāldaļu, bet viņa tēvam Aināram Gulbim — 81% kapitāldaļu Kiprā reģistrētajā uzņēmumā 4SG Limited, kam savukārt piederēja Latvijas uzņēmums SIA "Garkalns", kas Latvijā izveidoja spēļu automātu zāļu ķēdi Vulkan ar 20 zālēm un 432 spēļu automātiem.

 Atsauces 

 Ārējās saites 

Kategorija:1988. gadā dzimušie
Kategorija:Latvijas tenisisti
Kategorija:2008. gada vasaras olimpisko spēļu dalībnieki
Kategorija:Rīgā dzimušie